SL
17.4.2023
Uradni list Evropske unije
C 134/5
Pritožba, ki so jo Firearms United Network, Tomasz Walter Stępień, Michał Budzyński in Andrzej Marcjanik 21. februarja 2023 vložili zoper sodbo Splošnega sodišča z dne 21. decembra 2022 v zadevi T-187/21, Firearms United Network in drugi/Komisija (Zadeva C-105/23 P) (2023/C 134/07) Jezik postopka: poljščina Stranke Pritožnice: Firearms United Network, Tomasz Walter Stępień, Michał Budzyński in Andrzej Marcjanik (zastopnik: E. Woźniak, adwokat)
Druge stranke v postopku: Evropska komisija, Zvezna republika Nemčija, Francoska republika, Evropska agencija za kemikalije
Predlogi — Izpodbijana sodba naj se v celoti razveljavi in ugodi naj se predlogom, kot so jih v tožbah pred Splošnim sodiščem navedle tožeče stranke;
— podredno, izpodbijana sodba naj se v celoti razveljavi in zadevo naj se vrne v razsojanje Splošnemu sodišču;
— Komisiji naj se naloži plačilo stroškov tega pritožbenega postopka in postopka pred Splošnim sodiščem.
Pritožbeni razlogi in bistvene trditve — Kršitev člena 88(1) in (2) v povezavi s členom 91(e) Poslovnika Splošnega sodišča, členom 19(1) in (3)(a) PEU in členom 47 Listine Evropske unije o temeljnih pravicah, s tem, da Splošno sodišče ni upoštevalo predloga tožečih strank glede dopustitve in izvajanja dokaza v obliki izvedenskega mnenja, in je storilo več postopkovnih nepravilnosti v zvezi s presojo dokazov ter napak ugotovitve, do katerih je prišlo v izpodbijani sodbi;
— napačna presoja dokazov, predloženih v okviru tožbe, zaradi katere je Splošno sodišče napačno ugotovilo, da tožeče stranke niso uspele ovreči preučitev in trditev za uvedbo, v pravni red, Uredbe Komisije (EU) 2021/57 z dne 25. januarja 2021 o spremembi Priloge XVII k Uredbi (ES) št.
1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede svinčenih izstrelkov v mokriščih ali okrog njih (1);
— napačna ugotovitev v izpodbijani sodbi v skladu s katero je domneva iz Uredbe (EU) 2021/57 izpodbojna domneva.
Pritožnice poudarjajo, da mora biti v vsakem pravnem sistemu, ki temelji na načelu pravne države, vsaka domneva, ki ima lahko negativne posledice za državljana, izpodbojna.
Zato za to, da je domneva zakonita, ne zadostuje, da je izpodbojna.
Poleg tega mora biti uporaba domneve vedno utemeljena z jasnimi razlogi.
Izpodbijana uredba pa ne upošteva dejstva, da Uredba (EU) 2021/57 ne spoštuje tega načela in ne navaja nobene trditve, ki bi lahko pomenila zakonite razloge za uporabo domneve, ki za državljana pomeni dodatne postopkovne obveznosti.
Uporaba domnev na način, ki ne zagotavlja spoštovanja postopkovnih pravic državljana pa lahko povzroči kršitev načela domneve nedolžnosti in pravice do obrambe;
— po zavrnitvi, s strani Splošnega sodišča, tožbe zoper Uredbo (EU) 2021/57 – s čimer je ta uredba ostala v veljavi v pravnem redu Evropske unije – kršitev, s strani Splošnega sodišča, določb Listine Evropske unije o temeljnih pravicah, in sicer njenega člena 16, člena 17(1), člena 21(1), člena 45(1), člena 48(1), člena 52(1) in kršitev določb Pogodbe EU, in sicer člena 2, člena 3(2) in (3) ter člena 5(2), (3) in (4);